CELEX: 62019TN0619
Language: el
Date: 2019-09-17 00:00:00
Title: Υπόθεση T-619/19: Προσφυγή-αγωγή της 17ης Σεπτεμβρίου 2019 – KF κατά SatCen

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/73
            
         
      Προσφυγή-αγωγή της 17ης Σεπτεμβρίου 2019 – KF κατά SatCen
      (Υπόθεση T-619/19)
      (2019/C 399/91)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: KF (εκπρόσωποι: A. Kunst, δικηγόρος, και N. Macaulay, Barrister)
      
         Καθού-εναγόμενο: Δορυφορικό Κέντρο της Ευρωπαϊκής Ένωσης
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Δορυφορικού Κέντρου της Ευρωπαϊκής Ένωσης (στο εξής: SatCen) της 3ης Ιουλίου 2019, η οποία κοινοποιήθηκε στην προσφεύγουσα-ενάγουσα στις 8 Ιουλίου 2019, να κινήσει εκ νέου τη διοικητική έρευνα σε βάρος της προσφεύγουσας-ενάγουσας και να διαπιστώσει ότι το SatCen δεν συμμορφώθηκε με την απόφαση του Γενικού Δικαστηρίου της 25ης Οκτωβρίου 2018, KF κατά Δορυφορικού Κέντρου της Ευρωπαϊκής Ένωσης (SatCen) (T-286/15, EU:T:2018:718), κατά παράβαση του άρθρου 266 ΣΛΕΕ·
               
            
                  —
               
               
                  να ακυρώσει την απόφαση του διευθυντή του SatCen της 2ας Αυγούστου 2019, με την οποία απορρίφθηκε η διοικητική ένσταση που υπέβαλε ενώπιόν του η προσφεύγουσα-ενάγουσα κατά της απόφασης της 3ης Ιουλίου 2019 και η οποία κοινοποιήθηκε στην προσφεύγουσα-ενάγουσα στις 9 Αυγούστου 2019·
               
            
                  —
               
               
                  να υποχρεώσει το SatCen να καταβάλει στην προσφεύγουσα-ενάγουσα πλήρη και δίκαιη αποζημίωση για την υλική ζημία που υπέστη, όπως διατάζει η προμνημονευθείσα απόφαση στην υπόθεση T-286/15·
               
            
                  —
               
               
                  να υποχρεώσει το SatCen να καταβάλει στην προσφεύγουσα-ενάγουσα αποζημίωση για την υλική ζημία και χρηματική ικανοποίηση για την ηθική βλάβη που υπέστη από την απόφασή του να κινήσει εκ νέου τη διοικητική έρευνα σε βάρος της, υπολογιζόμενες προσωρινώς κατά δίκαιη και εύλογη κρίση στο ποσό των 30 000·ευρώ·
               
            
                  —
               
               
                  να υποχρεώσει το SatCen να καταβάλει, πλέον τόκων υπερημερίας, το ποσό των 10 000 ευρώ ως χρηματική ικανοποίηση για την ηθική βλάβη που υπέστη η προσφεύγουσα-ενάγουσα, όπως διατάζει η προμνημονευθείσα απόφαση στην υπόθεση T-286/15·
               
            
                  —
               
               
                  να κηρύξει, δυνάμει του άρθρου 277 ΣΛΕΕ, το ανεφάρμοστο του άρθρου 28 και του παραρτήματος X του κανονισμού υπηρεσιακής κατάστασης του SatCen, καθώς και των διατάξεων σχετικά με την επιτροπή προσφυγών·
               
            
                  —
               
               
                  να καταδικάσει το SatCen στα δικαστικά έξοδα της προσφεύγουσας-ενάγουσας, πλέον τόκων υπολογιζόμενων με επιτόκιο 8 %.
               
            
         Λόγοι ακυρώσεως/αγωγής και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται προσβολή του δεδικασμένου που απορρέει από αποφάσεις του Δικαστηρίου της Ευρωπαϊκής Ένωσης.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 266 ΣΛΕΕ, προσβολή του δικαιώματος χρηστής διοίκησης και παράβαση του καθήκοντος επιμέλειας.